CELEX: 32008R0400
Language: et
Date: 2008-05-05 00:00:00
Title: Komisjoni määrus (EÜ) nr 400/2008, 5. mai 2008 , millega 95. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

6.5.2008   
            
            
               ET
            
            
               Euroopa Liidu Teataja
            
            
               L 118/14
            
         
      KOMISJONI MÄÄRUS (EÜ) nr 400/2008,
   5. mai 2008,
   millega 95. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 esimest taanet,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.
            
         
               (2)
            
            
               21. aprillil 2008 otsustas ÜRO Julgeolekunõukogu sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist. Seetõttu tuleks I lisa vastavalt muuta.
            
         
               (3)
            
            
               Käesolevas määruses sätestatud meetmete tõhususe tagamiseks peab määrus viivitamata jõustuma,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. mai 2008
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  EÜT L 139, 29.5.2002, lk 9. Määrust on viimati muudetud komisjoni määrusega (EÜ) nr 374/2008 (ELT L 113, 25.4.2008, lk 15).
   
      LISA
      Määruse (EÜ) nr 881/2002 I lisa muudetakse järgmiselt:
      Pealkirja „Füüsilised isikud” alla lisatakse järgmised kanded:
      
         
                     „(1)
                  
                  
                     Suhayl Fatilloevich Buranov (teise nimega Suhayl Fatilloyevich Buranov). Nimi algupärases kirjaviisis: Бypaнов Суxайл Фатиллоевич. Aadress: Massiv Kara-Su-6, maja nr 12, krt 59, Toshkent, Usbekistan. Sünniaeg: 1983. Sünnikoht: Toshkent, Usbekistan. Kodakondsus: Usbeki. Muu teave: a) üks rühmituse Islamic Jihad Group juhte; b) saanud pommide ja lõhkeainete alase eriväljaõppe Khosti provintsis asuvas Al-Qaida treeninglaagris; c) osalenud sõjalistes operatsioonides Afganistanis ja Pakistanis Talibani poolel; d) üks Usbekistanis 2004. aastal toimunud terrorirünnakute korraldajatest; e) tema suhtes algatati 2000. aastal kriminaalmenetlus Usbekistani Vabariigi kriminaalseadustiku järgmiste artiklite alusel: artikli 159 lõige 3 (Usbekistani Vabariigi põhiseadusliku korra rikkumise katsed) ning artikkel 248 (Relvade, laskemoona, lõhkeainete või nende koostisosade ebaseaduslik valdamine); f) tema suhtes on välja antud vahistamismäärus.
                  
               
                     (2)
                  
                  
                     Najmiddin Kamolitdinovich Jalolov. Nimi algupärases kirjaviisis: Жалолов Ηажмиддин Камолитдинович. Aadress: S. Jalilovi tn 14, Khartu, Andijoni vilajett, Usbekistan. Sünniaeg: 1972. Sünnikoht: Andijoni vilajett, Usbekistan. Kodakondsus: Usbeki. Muu teave: a) üks rühmituse Islamic Jihad Group juhte; b) saanud pommide ja lõhkeainete alase eriväljaõppe Al-Qaida treeninglaagrites; c) osalenud sõjalistes operatsioonides Afganistanis ja Pakistanis Talibani poolel; d) üks Usbekistanis 1999. ja 2004. aastal toimunud terrorirünnakute korraldajatest; e) tema suhtes algatati 1999. aasta märtsis kriminaalmenetlus Usbekistani Vabariigi kriminaalseadustiku järgmiste artiklite alusel: artikkel 154 (Palgasõdurid), artikkel 155 (Terrorism), artikkel 156 (Vaenu õhutamine seoses rahvuse, rassi või usutunnistusega), artikkel 159 (Usbekistani Vabariigi põhiseadusliku korra rikkumise katsed), artikkel 242 (Kuritegeliku ühenduse organiseerimine) ning artikkel 244 (Kuriteost teatamata jätmine või selle varjamine); f) tema suhtes on välja antud vahistamismäärus.”